JAVNA NABAVA 


kojom je propisano da nema sukoba interesa u slučaju kada je po¬ 
vezana osoba predstavnika naručitelja poslovne udjele, dionice od¬ 
nosno druga prava temeljem kojih sudjeluje u upravljanju odnosno 
u kapitalu gospodarskog subjekta s više od 0,5%, stekla u razdoblju 
od najmanje dvije godine prije imenovanja odnosno stupanja na 
dužnost predstavnika naručitelja s kojim je povezana, postavljen 
je upit odnosi li se razdoblje od dvije godine na imenovanje pred¬ 
stavnika naručitelja u mandatu od 2009. ili na ranije imenovanje 
odnosno na prvo imenovanje. 

Na navedeni upit odgovoreno je da predmetni Zakon u spome¬ 
nutoj odredbi ne spominje pojmove „prvo imenovanje" odnosno 
„raniji mandati" te se daje mišljenje da se navedena odredba 
odnosi na važeći mandat predstavnika naručitelja. (Mišljenje Mini¬ 
starstva gospodarstva od 16. ožujka 2012.) 


8. KADA NE POSTOJI SUKOB INTERESA U SMISLU ZJN 

2016.? 

Člankom 79. ZJN 2016. propisano je da iznimno od odredbi čla¬ 
naka 76. i 77. ZJN 2016. kojima je propisano što se smatra sukobom 
interesa u smislu važećeg Zakona o javnoj nabavi, sukob interesa ne 
postoji ako predstavnik naručitelja iz članka 76. stavka 2. točke 1. 
istoga Zakona (čelnik te član upravnog, upravljačkog i nadzornog 
tijela naručitelja ) ili s njim povezana osoba iz članka 77. stavka 1. 
Zakona ( srodnici po krvi u pravoj liniji ili u pobočnoj liniji do četvrtog 
stupnja; srodnici po tazbini do drugog stupnja ... i si.), obavlja uprav¬ 
ljačke poslove u gospodarskom subjektu po položaju odnosno kao 
službeni predstavnik nekog naručitelja, a ne kao privatna osoba. 


Primjer iz prakse: Pitanje službenih predstavnika naručitelja 

Sektorski naručitelj postavlja pitanje vezano uz sukob interesa 
odnosno smatra li se ispravnim tumačenje da funkcije koje obna¬ 
šaju direktori sektora HEP-a d.d./direktori pojedinog društva HEP 
grupe/ostali zaposlenici jednog društva HEP grupe, u smislu članka 
76. ZJN 2016., a koji su ujedno i članovi/predsjednici upravnih ili 
nadzornih odbora drugih društava HEP grupe, ne obnašaju u svoj¬ 
stvu privatnih osoba te da samim time pojedino društvo HEP grupe 
nije potrebno navoditi kod drugog društva HEP grupe ili vladajućeg 
društva (HEP d.d.) kao gospodarskog subjekta s kojim je naručitelj 
u sukobu interesa sukladno odredbama ZJN 2016 o sukobu inte¬ 
resa. (...). 

S obzirom na odredbe članka 76. stavka 1. i članka 79. ZJN 
2016. Ministarstvo je izdalo mišljenje da pod uvjetom ispunjenja 
zakonskih pretpostavki iz navedenih odredbi Zakona, u konkret¬ 
nom slučaju ne postoji sukob interesa te se predmetna društva 
HEP grupe/tvrtke kćeri ne trebaju navoditi u Izjavi o(ne)postojanju 
sukoba interesa. (Mišljenje Ministarstva gospodarstva: klasa: 406- 
01/17-01/168). 


9. IZJAVA O POSTOJANJU ILI NEPOSTOJANJU 

SUKOBA INTERESA 

Predstavnici naručitelja ( čelnik tijela, član upravnog, upravljač¬ 
kog i nadzornog tijela naručitelja, član stručnog povjerenstva za 
javnu nabavu, itd.) obvezni su potpisati izjavu o postojanju ili nepo¬ 
stojanju sukoba interesa te je ažurirati bez odgađanja ako nastupe 
promjene ( članak 80. stavak 1. ZJN 2016.). 

Naručitelj je obvezan temeljem izjava predstavnika naručitelja iz 
članka 76. stavka 2. ZJN 2016.: 


1. na svojim internetskim stranicama objaviti popis gospodarskih 
subjekata s kojima je predstavnik naručitelja iz članka 76. stavka 
2. točke 1. ovoga Zakona ili s njim povezane osobe u sukobu 
interesa ili obavijest da takvi subjekti ne postoje te ih ažurirati 
bez odgađanja ako nastupe promjene, i 

2. u dokumentaciji o nabavi za pojedini postupak javne nabave 
navesti popis gospodarskih subjekata s kojima je predstavnik 
naručitelja iz članka 76. stavka 2. u sukobu interesa ili navesti da 
takvi subjekti ne postoje. 

Ako naručitelj nema vlastite internetske stranice, popis je ob¬ 
vezan objaviti na oglasnoj ploči, u službenom glasilu ili ga na drugi 
način učiniti stalno dostupnim zainteresiranoj javnosti. 

Primjer iz prakse: Izjava o postojanju ili nepostojanju sukoba 
interesa za povezane osobe 

Naručitelj, Rudarsko-geološki-naftni fakultet, postavlja pitanje 
vezano uz primjenu članka 77. stavka 1. ZJN 2016, o davanju izjave 
članova Fakultetskog vijeća o postojanju ili nepostojanju sukoba 
interesa članova Fakultetskog vijeća za povezane osobe predstav¬ 
nika naručitelja iz članka 76. stavka 1. Zakona. Navodi da je upitna 
mogućnost davanja izjava o postojanju ili nepostojanju sukoba 
interesa članova Fakultetskog vijeća za povezane osobe, s obzirom 
na njihova saznanja što njihove povezane osobe posjeduju, a koje 
im također nisu dužne dati. 

Na postavljeni upit Ministarstvo je izdalo mišljenje da članovi 
Fakultetskog vijeća izjavu o postojanju ili nepostojanju sukoba 
interesa za povezane osobe trebaju dati sukladno saznanjima koja 
imaju. (Mišljenje Ministarstva gospodarstva, poduzetništva i obrta, 
klasa: 406-01/17-01/109., od 27. ožujka 2017.) 

Također, Pravilnik o dokumentaciji o nabavi te ponudi u postupci¬ 
ma javne nabave, u članku 2. stavku 1. točki 1. podtočki 4. propisuje 
da dokumentacija o nabavi, između ostaloga, sadrži i: 

- podatak o popisu gospodarskih subjekata s kojima je naručitelj u 

sukobu interesa ili 

navod da takvi subjekti ne postoje u trenutku objave dokumenta¬ 
cije o nabavi. 

Primjer iz prakse: Temeljem čl. 80. st. 2. toč. 2. ZJN 2016., 
naručitelj X objavljuje Popis gospodarskih subjekata s kojima su 
predstavnici istoga naručitelja u sukobu interesa 

Temeljem članka 80. stavak 2. točka 2. ZJN 2016., naručitelj je u 
sukobu interesa sa sljedećim gospodarskim subjektima: 

• VENTUS d.o.o., Franca Prešerna 13, Varaždin, OIB 
28918965969 

• EKO ZADAR DVA d.o.o., Knezova Šubića Bribirskih 15/B, Benko¬ 
vac, OIB 92434976123 

• ELEKTROMETAL d.d., Ferde Rusana 21, Bjelovar, OIB 
45669853088 

• BIFIX d.o.o., Digitronska ulica 10, Buje, OIB 05392930222 

• l-RED d.o.o., Pakračka ulica 10, Kutina, OIB 18479833754 

• PROIZVODNJA SVIJEĆA „NIZ", vi. Anka Domitrović, Kneza Trpimi¬ 
ra 4, Kutina,OIB 51414123232 

• DUNAVSKA PLOVIDBA-VL/KOVAfi d.o.o., Vukovar, Dunavski pri¬ 
laz bb 

Primjer iz prakse: Obavijest da nema gospodarskih subjekata 
s kojima su predstavnici naručitelja - u sukobu interesa 

Za naručitelja u ovom postupku javne nabave ne postoje gos¬ 
podarski subjekti s kojima je u sukobu interesa u smislu članka 76. 
i 77. ZJN 2016. 

